سێرجیۆ ڕامۆس

**سێرجیۆ ڕامۆس گارسیا** لەدایکبووی ٣٠ی ئازاری ١٩٨٦، یاریکەری تۆپی پێ یە و لە ھێڵی بەرگری یاری بۆ یانەی پاریس سان جێرمان و ئیسپانیا ئەنجام دەدات.

## سەرەتاکانی لەگەڵ سیڤییا

سیرجیۆ ڕامۆس ژیانی وەرزی خۆی لە یانەی لاوانی سیڤییا دەستپێکرد کە پێگەیشتن و گەشەکردنی لە ڕیزی لاوانی ئەو یانەیەدابوو بۆ ماوەی چەن سالێک

لە وەرزی یەکەمی لەگەڵ یانەی یەکەم بەشداری لە ٧ یاری کرد و ئاستێکی بەرزی نیشاندا، دواتر لە وەرزی دووەمی وەکو یاریزانێکی سەرەکەی یاری پێکرا لە ناوچەی باڵی ڕاست و ئاستێکی نایابی پێشکەشکرد، ڕامۆس بە باشترین شێوە بەشداری لە ٣١ یاری یانە ئەندەلووسیەکە کرد و ئەمەش سەرنجی ھەریەکە لە یانەکانی ریال مەدرید و بەرشلۆنە و ڤالەنسیا و یۆڤانتسی ڕاکێشا، لە دواین ساتەکانی گواستنەوەی لە سیڤییاوە بۆ ھەرێمی کاتالۆنیا ھەواڵی ئەوە بلاو بووەوە فلۆرێنتینۆ پێریز ڕامۆسی ١٩ ساڵی بەرەو مەدرید رفاند بەرامبەر ٣٠ میلیۆن یۆرۆ!!
لەگەڵ گەیشتنی بۆ ریال وەکو بەرگیکاری سەرەکی یاری پیکرا و لەو شوێنەشدا بەتوانایی خۆی سەلماند و ئێستاش وەکو خاڵی سەلامەتی ھێڵی بەرگری ریال تەماشا دەکرێت و یەکێکە لە باشترین یاریزانەکانی باڵی ڕاست لە جیھاندا کە توانەیەکی ھێرشبەری و بەرگیکاری کەم وێنەی ھەیە

[200px|thumb|left|ڕامۆس لە یاری کۆتایی [جامی نەتەوەکانی ئەوڕووپای ٢٠١٢ بەدرێسی ئیسپانیا ]]

## سەرەتاکانی لەگەڵ ڕیال مەدرید

یەکەم یاری رامۆس لەگەڵ ریال مەدرید بەرامبەر یانەکەی ھەرێمی ئەلباسک ئەتلەتیکۆ بلباو بوو، کاتێک جۆناثان وودگێت تووشی پێکان ھات و ڕامۆس لەشوێنی ئەو یاریکرد، کە لەیەکەم یاریدا ئاستێکی باشی پێشکەش کرد و ریال مەدرید بە ئەنجامی ٣-١ سەرکەوتنی بەدەست ھێنا، کە تاکە گۆڵەکەی بلباو، وودگێت لە خۆیانی تۆمارکرد بە ھەڵە پێش ئەوەی تووشی پێکان بێت

## لەسەر ئاستی نێودەوڵەتی

ڕامۆس لەلایەن ڕاھێنەر لویس ئاراگۆنێسەوە وەکو بەرگریکاری باڵی ڕاست بانگھێشتی ھەڵبژاردەی ئیسپانیا کرا، وەک ھەمیشە لەوێش توانی خۆی بسەلمێنیت و جگە لە ڕۆڵێکی بەرگیکاری سەرکەوتوو یارمەتی ھێرشبەرانیش دەدات و توانی بەڕەکە لەژێر پێی یاریزانی یانەکەی خۆی میشێل سەلگادۆ دەربھێنیت کە بە بەراورد لەگەڵ ڕامۆس سەلگادۆ جوڵەی زۆر خاو بوو

ھەروەھا ڕامۆس لە دەگمەنترین ئەو یاریزانانەیە کە دەتوانێت لە گشت ناوچەکانی ھێڵی بەرگری یاری بکات و لە چەند یاریەکیش لەگەڵ ریال مەدرید لە پێش بەرگیکار یاریکردووە

## تایبەتمەندیە ناوازەکانی

جەنگین و گیانێکی بەرز دروشمی ئەم بەرگریکارەن، توانایەکی زۆر لە تۆپی بەرز، توانای راگرتنی تۆپی بەرز و بەھێز زۆر سەرکەوتووانە، خاوەنی توانایەکی بەدەنی و لەشێکی یەکجار بەھێزە، خێرایە لە گەڕانەوە بۆ ھێڵی بەگری و توانەیەکی تۆپ کۆنترۆلکردنی زۆری ھەیە، ھەروەھا جوڵانەوەی ھونەری بەرز و لێدانی سەری بەھێز. تەنیا کێشەی کەمی ئەزموونیەتی بە بەراورد لەگەڵ تواناکانی کە بە تێپەڕبوونی کات ئەوەش نامێنێت، ھەروەھا نەبوونی بەرگیکارێکی تری وەک خۆی توانا لە تەنیشتی زۆرجار لە تواناکانی کەم دەکاتەوە لە ریال مەدرید

200px|thumb|left|ڕاگرتنێکی جوانی تۆپ لەلاین ڕامۆس ەوە

## ئەوانەی کە تا ئێستا نەتزانیوە سەبارەت بە ڕامۆس

لە ڕیال مەدرید بە مناڵەکە ناسراوە و لە سیڤییاش بە ئەسپ

یاریزانەکانی تر زۆر جار دەبێت چاوەڕێی بن چونکە کاتژمێرێک لە شۆرگە (حەمام) بەسەر دەبات و کاتژمیرێک بۆ جل لەبەرکردن و کاتژمێرێک بۆ چاکردنی قژی (پرچی) لەلایەن دایکیەوە، ڕامۆس یەکێکە لە خۆشەویسترین گەنجەکانی ئیسپانیا دوای ڕاول و کاسیاس و تۆرێس. کەپڵێکی (خۆشەویستێکی) ھەیە کە تەمەنی ١٩ ساڵە و ناوی ئەنجێلایە

## دەستکەوتەکان
### دەستکەوتەکان لەگەڵ ڕیال مەدریدی ئیسپانی
* خوولی لالیگای ئیسپانی ٥ جار، ٢٠٠٦-٢٠٠٧، ٢٠٠٧-٢٠٠٨، ٢٠١١-٢٠١٢، ٢٠١٦-٢٠١٧ ،۲۰۲۰-٢٠٢١
* جامی شای ئیسپانیا ٢ جار لەساڵی ٢٠١٠-٢٠١١، ٢٠١٣-٢٠١٤
* جامی سووپەری ئیسپانی ٣ جار، لەساڵی ٢٠٠٨و ٢٠١٢، ٢٠١٧
* خولی یانە پاڵەوانەکانی ئەورووپای ٢٠١٣-٢٠١٤، ٢٠١٥-٢٠١٦، ٢٠١٦-٢٠١٧، ٢٠١٧-٢٠١٨
* جامی جیھانی یانەکان ٤ جار، ٢٠١٤، ٢٠١٦، ٢٠١٧، ٢٠١٨

### ھەڵبژاردەی ئیسپانیا
* جامی جیھانی بۆ خوار تەمەن ١٩ ساڵی لەساڵی ٢٠٠٤
* جامی نەتەوەکانی ئەوڕووپا ساڵی ٢٠٠٨، ٢٠١٢
* جامی جیھانی ساڵی ٢٠١٠

## ئامارەکان

### گۆڵ و یاری، وەرز و خوولەکان

## سەرچاوە
* ماڵپەڕی یاریگا
* پڕۆفایلی ڕامۆس |ماڵپەڕی فەرمی یانەی ڕیال مەدرید
* ماڵپەڕی فەرمی سێرگیۆ ڕامۆس

پۆل:یاریزانانی جامی جیھانیی فیفای ٢٠١٤
پۆل:کڵابی سەدەی فیفا
پۆل:زیندووان
پۆل:یاریزانانی جامی جیھانیی فیفای ٢٠٠٦
پۆل:یاریزانانی جامی کیشوەرەکانی ٢٠٠٩
پۆل:یاریزانانی جامی جیھانیی فیفای ٢٠١٠
پۆل:یاریزانانی جامی کیشوەرەکانی ٢٠١٣
پۆل:یاریزانانی تۆپی پێی ئیسپانی
پۆل:یاریزانانی جامی نەتەوەکانی ئەورووپا بۆ تۆپی پێی ٢٠٠٨
پۆل:یاریزانانی جامی نەتەوەکانی ئەورووپا بۆ تۆپی پێی ٢٠١٢
پۆل:لەدایکبووانی ١٩٨٦
پۆل:یاریزانانی یانەی ڕیال مەدرید
پۆل:یاریزانانی ھەڵبژاردەی تۆپی پێی ئیسپانیا
پۆل:یاریزانانی لا لیگا
پۆل:یاریزانانی جامی جیھانیی فیفای ٢٠١٨
پۆل:یاریزانانی تۆپی پێی دوور لە وڵات لە فەڕەنسا
پۆل:یاریزانانی براوەی جامی جیھانیی فیفا
پۆل:یاریزانانی یانەی پاریس سان جێرمان
پۆل:یاریزانانی تۆپی پێی دوور لە وڵاتی ئیسپانی
پۆل:یاریزانانی لیگ ١
پۆل:یاریزانانی سێگوندا دیڤیسیۆن بی
پۆل:یاریزانانی براوەی خولی پاڵەوانەکانی ئەورووپا
پۆل:یاریزانانی جامی نەتەوەکانی ئەورووپای ٢٠١٦